3 วันยืมหุ้นขายล่วงหน้าเฉียดพันล้าน
เผย 3 วัน ยืมหุ้นขายล่วงหน้าเฉียดพันล้าน ชี้ หุ้นปตท.เคมิคอล ถูกยืมขายมากที่สุด
16 ก.ย. 2553

เผย 3 วัน ยืมหุ้นขายล่วงหน้าเฉียดพันล้าน ชี้ หุ้นปตท.เคมิคอล ถูกยืมขายมากที่สุด 
จากการรวมรวมสถิติ  การขายชอร์ต (ยืมหุ้นล่วงหน้า) ระหว่างวันที่ 13 ก.ย. 2553 - 15 ก.ย. 2553   ซึ่งเป็นวันที่นักลงทุนในตลาดมีความกังวลกับนโยบายการดูแลค่าเงินบาทของธนาคารแห่งประเทศไทยหลังค่าบาทแข็งค่าอย่างรวดเร็ว รวมถึงกรณีของการประมูล  3  จีและปัญหามาบตาพุด  พบว่า ในช่วง  3 วันนี้นักลงทุนได้ยืมหุ้นไปขายล่วงหน้า รวมทั้งสิ้น 34 รายการมีมูลค่ารวมทั้งสิ้น 815.23 ล้านบาท
อย่างไรก็ตาม หุ้นที่ถูกยืมไปขายมากสุดคือ หุ้นปตท.เคมิคอล(PTTCH)ถูกยืมขาย 130 ล้านบาท ปูนซิเมนต์ไทย(SCC)ถูกยืมขายมูลค่า 89 ล้านบาท รองลงมาคือ หุ้นธนาคารทหารไทย(TMB)ถูกยืมขาย83.79ล้านบาท หุ้นธนาคารกสิกรไทย(KBANK)ถูกยืมขาย 69.23 ล้านบาท หุ้นธนาคารกรุงเทพ(BBL)ถูกยืมขาย 66.04 ล้านบาท ธนาคารไทยพาณิชย์(SCB) 46.47 ล้านบาท หุ้น ปตท.สำรวจและผลิตปิโตรเลียม(PTTEP)ถูกขาย 52.10 ล้านบาท ขณะที่หุ้นทรูคอร์ปอเรชั่น(TRUE)ถูกยืมขาย 58.38 ล้านบาท